Nafarroako Parlamentuko Mahaiak, 2016ko abenduaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Guzmán Miguel Garmendia Pérez jaunak aurkeztutako galdera, telefonia mugikorrak Nafarroan duen estaldurari buruzkoa.

2. Nafarroako Parlamentuko Aldizkari Ofizialean argitara dadin agintzea.

3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2016ko abenduaren 5ean

Lehendakaria: Ainhoa Aznárez Igarza

GALDERAREN TESTUA

Guzmán Garmendia Pérez jaunak, Erregelamenduan ezarritakoaren babesean, honako galdera hau aurkezten du, idatziz erantzun dakion.

Nafarroan telefonia mugikorra baliatzen duten erabiltzaileek kexa ugari dituzte estaldurarik eza dela-eta. Halaber, operadoreek eta Espainiako Gobernuak egindako hainbat azterketaren arabera, gure foru erkidegoa litzateke seinalerik gabeko eremurik gehien dauzkatenen artean.

– Nafarroako Gobernuaren ustez, gure lurraldean behar adinako mugikortasun-estaldura al dugu, 4G barne?

– Zeintzuk izan daitezke egoera horren arrazoiak eta hobetze-helburuak?

Iruñean, 2016ko azaroaren 25ean

Foru parlamentaria: Guzmán Garmendia Pérez

